Kommissionens forordning (EF) nr. 1315/2001
af 29. juni 2001
om den foreløbige forsyningsopgørelse for De Kanariske Øer vedrørende forarbejdede frugter og grøntsager for så vidt angår perioden 1. juli 2001 til 31. december 2001
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer(1), senest ændret ved forordning (EF) nr. 2826/2000(2), særlig artikel 3, stk. 4, og
ud fra følgende betragtninger:
(1) I forbindelse med artikel 2 og 3 i forordning (EØF) nr. 1601/92 bør det for forarbejdede frugter og grøntsager fastlægges, hvilke mængder af visse produkter i den særlige forsyningsopgørelse henhørende under KN-kode 2007 99 og 2008, der fritages for told ved indførsel fra tredjelande eller opnår støtte ved forsendelser fra resten af Fællesskabet.
(2) De fælles gennemførelsesbestemmelser til den særlige forsygningsordning for De Kanariske Øer vedrørende visse landbrugsprodukter er fastsat i Kommissionens forordning (EF) nr. 2790/94(3), senest ændret ved forordning (EF) nr. 1620/1999(4).
(3) I forventning om at reformen af den særlige forsyningsordning træder i kraft, og for at der ikke skal ske afbrydelser i anvendelsen af den nugældende særlige forsyningsordning, bør opgørelsen fastsættes for perioden 1. juli - 31. december 2001.
(4) I henhold til forordning (EØF) nr. 1601/92 gælder forsyningsordningen fra den 1. juli, og bestemmelserne i nærværende forordning bør derfor straks finde anvendelse.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
1. Med henblik på anvendelse af artikel 2 og 3 i forordning (EØF) nr. 1601/92 fastsættes de mængder, der er omfattet af den foreløbige forsyningsopgørelse for forarbejdede frugter og grøntsager, og for hvilke der indrømmes fritagelse for importafgiften ved indførsel fra tredjelande eller ydes EF-støtte, som anført i bilaget.
2. Uden at det i øvrigt hindrer en eventuel ændring af forsyningsopgørelsen i løbet af den pågældende periode, kan de respective mængder, der er fastsat for et eller flere af de produkter, som er anført i del II i bilaget, overskrides med indtil 20 %, for så vidt den samlede mængde ikke overskrides.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. juli 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. juni 2001.